Årvoll, 9. mai 2018

Regler og rettledning for elever for skriftlig eksamen, Årvoll skole mai 2018

NB! Alle elever ønskes velkomne til frokost på eksamensdagen kl 0800 på personalrommet.

* Elevene møter til eksamen senest kl. 08.30 og finner sine plasser. Det er navn og eksamensnummer på pulten. Hvilket rom eleven skal sitte på får han eller hun fått beskjed om dagene før eksamen av faglærer. Det vil også henge lister med elev- og romoversikt på dørene inn til klasseromsgangen på eksamensdagen.
* Vesker og sekker leveres inn før eksamen starter (legges oppe ved hovedinspektør).
* Dersom eleven har med mobiltelefon, mp3- spiller, smartklokke eller lignende, skal den slåes av og leveres til hovedinspektør i eksamenslokalet før eksamen starter.
* Hvilke hjelpemidler som er tillatt til eksamen, fremgår av eksamensveiledningene som er gjennomgått av faglærer før eksamen. Eksamensveiledningene er å finne på Udir.no. Lenker direkte til eksamensveiledningene på Udir.no er også å finne på skolens hjemmeside under fanen *For elever og foresatte* og i underfanen *Karakterer, eksamen og nasjonale prøver.*
* Eksamen i norsk og engelsk er IKT-basert. Eksamen i matematikk leveres på papir. På eksamen i matematikk må også de digitale oppgavene skrives ut og leveres på papir.
* Elevene får 5 klokketimer til å utarbeide svarene. Elevene kan få 15 minutter i tillegg for å levere prøvesvarene. Det betyr at eksamen varer fra 09.00 til 14.15.
* Elever som har fått innvilget tilleggstid, kan sitte til kl. 15.00 + 15 minutter i tillegg. Hovedinspektør har oversikt over de elevene som har rett til utvidet tid.
* Elevene skal kun bruke utlevert kladdepapir med skolens stempel.
* Det må være helt stille og rolig i rommet når det arbeides med oppgavene. Eleven må ikke forlate tildelt plass uten lov etter at eksamen har startet kl. 09.00.
* Alle spørsmål og henvendelser rettes til eksamensvaktene. All kommunikasjon med medelever er forbudt. Fusk, eller forsøk på fusk, kan føre til annullering av eksamen. For elever som får eksamen annullert faller også standpunktkarakteren bort (jfr forskrift til Opplæringslova § 3 -37).
* Når en elev er ferdig med arbeidet og ønsker å levere besvarelsen, gir han eller hun tegn til en eksamensvakt, som kontrollerer besvarelsen før innlevering. Eleven blir sittende på plassen sin til han eller hun får lov til å gå.
* Alle kladdeark må leveres inn. Elevnummer skal skrives på alt innlevert materiale. Alt forberedelsesmateriell skal også leveres inn. Kladdeark og forberedelsesmateriell kan hentes på kontoret etter at eksamen er avsluttet.
* Dersom en elev ikke kan møte til eksamen på grunn av sykdom, må skolen få beskjed snarest mulig. Fraværet ringes inn til administrasjonen, 22 07 42 10, før kl 0830 eksamensdagen. Gyldig fravær krever legeattest. Denne leveres samme dag.

Digitale hjelpemidler som er tillatt på eksamen:

|  |  |
| --- | --- |
| Nettressurs | Nettadresse |
| Allkunne | <https://www.allkunne.no/>  |
| FN - Globalis | <https://www.fn.no/>  |
| LEXIN - ordbøker | <http://lexin.udir.no/>  |
| Norsksidene | <http://norsksidene.no/web/>  |
| Ressurser for bl.a HTML og Javascript | <https://www.w3schools.com/>  |
| Språkrådets ordbøker | http://sprakradet.no/  |
| Store norske leksikon | <https://snl.no/>  |
| Skriveverktøy | <https://skriveverktoy.app.fagbokforlaget.no/#/>  |
| Statistisk sentralbyrå | <https://www.ssb.no/>  |
| Clarify |  |